พาณิชย์ เผยยอดส่งออกเดือนเม.ย.โต 8.5% นำเข้าโต 13.4%
พาณิชย์ เผยยอดส่งออก เม.ย.60 โต 8.5% นำเข้าโต 13.4% เกินดุล 56.8 ล้านดอลล์
22 พ.ค. 2560

กระทรวงพาณิชย์ เปิดเผยว่า ตัวเลขการค้าระหว่างประเทศของไทยในเดือน เม.ย.60 การส่งออกมีมูลค่า 16,864 ล้านดอลลาร์ สรอ. ขยายตัว 8.5% ส่วนการนำเข้ามีมูลค่า 16,808 ล้านดอลลาร์ สรอ. ขยายตัว 13.4% ส่งผลให้ดุลการค้า เม.ย.เกินดุล 56.8  ล้านดอลลาร์ สรอ.
ทั้งนี้ส่งผลให้ภาวะการค้าระหว่างประเทศในช่วง 4 เดือนแรกของปีนี้ (ม.ค.-เม.ย.) การส่งออกมีมูลค่ารวมทั้งสิ้น 73,321 ล้านดอลลาร์ สรอ. ขยายตัว 5.7% ส่วนการนำเข้ามีมูลค่ารวมทั้งสิ้น 69,211 ล้านดอลลาร์ สรอ. ขยายตัว 14.5% ส่งผลให้ดุลการค้าเกินดุลรวม 4,110 ล้านดอลลาร์ สรอ.